Msimanga reageer oor diefstalklag teen broer | Maroela Media
Solly Msimanga. Foto: Oupa Mokoena/African News Agency (ANA)
“Dit het onder my aandag gekom dat ŉ saak van diefstal by die polisie aanhangig gemaak is teen my broer, Nkululeko Msimanga, deur die Stad Tshwane. Ek verneem die ondersoek is aan die gang en ek verwelkom hierdie ondersoek,” het Msimanga in ŉ kort verklaring gesê.
Die ANC in die Stad Tshwane-koukus het gister gesê hy verneem Nkululeko is na bewering op kamera betrap waar hy rekenaars uit die Tshwane- munisipale kantore steel. Die ANC beweer volgens berigte het Nkululeko na bewering meer as 100 rekenaars oor ŉ tydperk van maande sedert 2016 gesteel.
Die ANC het gesê die stad moet sommer terselfdertyd ook ondersoek hoe Msimanga se broer as ŉ inkomstekonsultant vir die stad aangestel is en of hy gekwalifiseerd was vir dié pos.
Oor die diefstalsaak het Msimanga gesê indien daar bevind word dat sy broer skuldig is aan enige misdaad, moet hy die gevolge van sy dade dra.
“Die DA was nog altyd op die voorgrond in die stryd teen misdaad en korrupsie, daar waar ons regeer en waar ons die ANC aanspreeklik hou as die opposisie. Dit is iets waaraan ons toegewyd is, selfs wanneer dit nie gerieflik of maklik is om dit te doen nie,” het hy gesê.
“Daarom verwelkom ek hierdie ondersoek en hoop die SAPD beweeg vinnig om die feite vas te stel en die nodige vervolging in te stel.”
Kyk ek sal nie pa staan vir my suster se wandade nie maar as Solly sy boetie in diens laat neem het en boetie het dit nie verdien en bo ander met beter kwalifikasies gekies is in die amp dan is Solly skuldig aan wandaad miskien nie aan diefstal maar wel aan onregmatige voordeel aan sy broer dis ook maar diefstal op ander manier ne
Dit is hoekom ek VF+ stem,en nooit weer DA nie.
Hoe kan jy nou pa staan vir jou broer,wat van Ramaposa se seun en bossasa .Die politiek is maar n lelike gedoente.
Nou wil hierdie perd premier word. Wat ‘n grap.
En by bosassa ace en kie gebeur NIKS